ACȚIUNI ȘI INTERVENȚII ALE POLIȚIEI ROMÂNE
În ultimele 24 de ore, polițiștii au intervenit la peste 2.200 de solicitări ale cetățenilor și au reținut 476 de permise de conducere.
La data de 6 martie a.c., polițiștii au acționat, la nivel național, pentru a preveni faptele antisociale, organizând 490 de acțiuni și au intervenit la 2.235 de evenimente, dintre care 1.839 au fost sesizate de cetățeni prin 112.
De asemenea, au fost depistate 18 persoane urmărite național sau internațional, față de care au fost dispuse măsurile legale, iar în cauzele instrumentate au fost dispuse 100 de măsuri preventive. Pentru alte nereguli constatate, polițiștii au aplicat 9.888 de sancțiuni contravenționale, în valoare de 3.663.800 de lei.
Polițiștii rutieri au acționat pentru creșterea siguranței în trafic, fiind constatate 97 infracțiuni la regimul circulației pe drumurile publice. Au fost reținute 476 de permise de conducere, dintre care 116 pentru viteză, 39 pentru alcool și 7 pentru droguri.
De asemenea, au fost retrase 464 de certificate de înmatriculare.
***
Tot ieri, în cadrul acțiunii BLOCADA, organizată din dispoziția conducerii Ministerului Afacerilor Interne, pentru prevenirea/combaterea unor situații de risc și menținerea unui climat optim de ordine și siguranță publică, dispozitivele curente au fost suplimentate.
Astfel, la nivel național, 3.648 de polițiști și jandarmi au acționat, în sistem integrat, pentru asigurarea unui climat de ordine publică, prevenirea faptelor cu violență, prevenirea traficului și consumului de droguri, precum și pentru creșterea gradului de siguranță rutieră.
Au fost organizate 424 de filtre, în cadrul activităților desfășurate, fiind verificate 7.954 de autovehicule și legitimate 11.161 de persoane.
Acțiunile pentru prevenirea accidentelor de circulație și creșterea siguranței în trafic au continuat, fiind efectuate 3.678 de testări cu dispozitive etilotest/alcooltest și 177 cu aparatele din dotare, pentru depistarea conducătorilor aflați sub influența substanțelor psihoactive.
În cadrul acțiunii Blocada, polițiștii au constatat 28 de infracțiuni la regimul circulației pe drumurile publice, dintre care 22 de conducere sub influența alcoolului și 6 de conducere sub influența drogurilor. Au fost reținute 243 de permise de conducere, dintre care 29 pentru alcool și 68 pentru viteză. Totodată, au fost retrase 224 de certificate de înmatriculare.
Siguranța cetățenilor este o prioritate! În acest sens, structurile Ministerului Afacerilor Interne acționează permanent pentru prevenirea și combaterea oricăror evenimente care pot afecta liniștea comunității, fiind pregătite să intervină atunci când situația o impune.
Acțiunile polițiștilor și jandarmilor pentru menținerea unui climat optim de ordine și siguranță publică vor continua și în perioada următoare.
Semnalări cazuri de corupţie
Ați sesizat un caz de corupție? Apelați linia telefonică gratuită a Direcţiei Generale Anticoruptie: 0800.806.806
DetaliiRelaţii cu publicul(click pe link)
Aflați informații utile privind depunerea petițiilor sau solicitarea de audiențe la conducerea Poliției Române.
DetaliiAbonare la newsletter
Abonați-vă la newsletterul nostru pentru a fi la curent cu noutățile privind activitatea Poliției Române.
Detalii